যুক্তরাজ্যের দেশসমূহ

১৯২২ সাল থেকে যুক্তরাজ্য চারটি দেশ নিয়ে গঠিত: ইংল্যান্ড, স্কটল্যান্ড, ওয়েলস ও উত্তর আয়ারল্যান্ড। ইংল্যান্ড, স্কটল্যান্ড ও ওয়েলস একত্রে গ্রেট ব্রিটেন নামে পরিচিত এবং উত্তর আয়ারল্যান্ডকে অনেকসময় "প্রদেশ", "এক্তিয়ার" কিংবা "অঞ্চল" বলে অভিহিত করা হয়েছে। যুক্তরাজ্যের প্রধানমন্ত্রীর ওয়েবসাইটে যুক্তরাজ্যকে "দেশের মধ্যে দেশ" () হিসাবে বর্ণনা করা হয়েছে।

যুক্তরাজ্য একটি এককেন্দ্রিক সার্বভৌম রাষ্ট্র হলেও স্কটল্যান্ড, ইংল্যান্ড ও ওয়েলস এবং উত্তর আয়ারল্যান্ড তাদের নিজস্ব আইন ব্যবস্থা বজায় রেখেছে।;  ১৯৯৮ সাল থেকে উত্তর আয়ারল্যান্ড, স্কটল্যান্ড ও ওয়েলস বিকেন্দ্রীকরণ বা বণ্টন প্রক্রিয়ার মাধ্যমে যথেষ্ট স্বায়ত্তশাসন লাভ করেছিল। যুক্তরাজ্যের সংসদ ও নির্বাহী উত্তর আয়ারল্যান্ড, স্কটল্যান্ড ও ওয়েলসের কেবল "সংরক্ষিত বিষয়" নিয়ে দেখভাল করে এবং উত্তর আয়ারল্যান্ড অ্যাসেম্বলি, স্কটিশ সংসদ ও ওয়েলশ সেনেডে বণ্টন করা সাধারণ বিষয় নিয়ে দেখভাল করে না। এছাড়া, উত্তর আয়ারল্যান্ডের বিকেন্দ্রীকরণ উত্তর আয়ারল্যান্ড নির্বাহী ও আয়ারল্যান্ড সরকারের মধ্যে বিভিন্ন শর্তের অধীন, এবং উত্তর আয়ারল্যান্ডের বণ্টন করা হয়নি এমন ব্যাপারে ব্রিটিশ সরকার আয়ারল্যান্ড সরকারের সাথে পরামর্শ করে। ইংল্যান্ড, যার জনসংখ্যা ও আয়তন যুক্তরাজ্যের অন্যান্য দেশের তুলনায় সর্বোচ্চ,2011 Census – Population। ২০১১ সালের জনগণনা অনুযায়ী, ইংল্যান্ডের জনসংখ্যা ৫,৩০,১২,৪৫৬ এবং যুক্তরাজ্যের জনসংখ্যা ৬,৩১,৮১,৭৭৫। সুতরাং ইংল্যান্ডের জনসংখ্যা যুক্তরাজ্যের ৮৪%।Region and Country Profiles, Key Statistics and Profiles, October 2013, ONS. Retrieved 9 August 2015। ONS-এর মতে, ইংল্যান্ডের আয়তন  এবং যুক্তরাজ্যের আয়তন । সুতরাং ইংল্যান্ডের আয়তন যুক্তরাজ্যের ৫৪%। সম্পূর্ণভাবে লন্ডনভিত্তিক যুক্তরাজ্যের সংসদের দায়িত্বের অধীন।

ইংল্যান্ড, উত্তর আয়ারল্যান্ড, স্কটল্যান্ড ও ওয়েলস নিজেরা আন্তর্জাতিক মান সংস্থার (আইএসও) দেশের তালিকায় তালিকাভুক্ত নয়। কিন্তু ব্রিটিশ স্ট্যান্ডার্ডস ও যুক্তরাজ্যের অফিস ফর ন্যাশনাল স্ট্যাটিসটিক্স দ্বারা সংকলিত যুক্তরাজ্যের উপবিভাগের আইএসও তালিকায় ইংল্যান্ড, স্কটল্যান্ড ও ওয়েলসকে "দেশ" () এবং একই তালিকায় উত্তর আয়ারল্যান্ডকে "প্রদেশ" () বলে বর্ণনা করা হয়েছে। প্রত্যেকের নিজস্ব জাতীয় ক্রীড়া পরিচালনা পরিষদ রয়েছে এবং কমনওয়েলথ গেমসসহ বিভিন্ন আন্তর্জাতিক ক্রীড়া প্রতিযোগিতায় তারা আলাদাভাবে অংশগ্রহণ করে। আবার, কিছু ক্রীড়ার জন্য উত্তর আয়ারল্যান্ড ও প্রজাতন্ত্রী আয়ারল্যান্ডের একক নিখিল আয়ারল্যান্ড ক্রীড়া পরিচালনা পরিষদ থাকে, যেমন রাগবি ইউনিয়ন।

১৮০১ সালে ঐক্যের চুক্তিসমূহ, ১৮০০ বলবৎ হওয়ার পর ১৯২২ পর্যন্ত সমগ্র আয়ারল্যান্ড দ্বীপ যুক্তরাজ্যের সদস্য দেশ ছিল। ১৯২১ সালে তাকে উত্তর ও দক্ষিণ আয়ারল্যান্ডে ভাগ করা হয়েছিল। অ্যাংলো-আইরিশ চুক্তি অনুযায়ী ১৯২২ সালে দক্ষিণ আয়ারল্যান্ড যুক্তরাজ্য থেকে স্বাধীন হয়ে আইরিশ মুক্ত রাষ্ট্র গঠন করেছিল। ১৯৩৭ সালে আইরিশ মুক্ত রাষ্ট্র এক নতুন ও কার্যত প্রজাতান্ত্রিক সংবিধান গ্রহণ করেছিল, যদিও কূটনৈতিক কার্যক্রমের জন্য ব্রিটিশ রাজাকে বজায় রাখা হয়েছিল। তখন থেকে সেই রাষ্ট্রটি কেবল "আয়ারল্যান্ড" নামে পরিচিত। ১৯৪৯ সালে প্রজাতন্ত্রী আয়ারল্যান্ড আইন প্রণয়ন করার ফলে এই কূটনৈতিক কার্যক্রমকে আয়ারল্যান্ড তার নিজের রাষ্ট্রপতির হতে সঁপে দিয়েছিল। এর পর সে কমনওয়েলথ অব নেশনস ত্যাগ ক'রে "প্রজাতন্ত্রী আয়ারল্যান্ড" নাম গ্রহণ করেছিল।

চ্যানেল দ্বীপপুঞ্জ ও আইল অব ম্যান ব্রিটিশ রাজশক্তির নির্ভরশীল অঞ্চল এবং যুক্তরাজ্যের অংশ নয়। একইভাবে, ব্রিটিশ সমুদ্রপার অঞ্চল সাবেক ব্রিটিশ সাম্রাজ্যের অবশিষ্টাংশ এবং যুক্তরাজ্যের অংশ নয়।

মূল তথ্য
 নাম পতাকা রাজধানী আইনসভা নির্বাহী আইনব্যবস্থা এক্তিয়ার ইংল্যান্ড border|70px লন্ডন নেই নেই ইংরেজ আইন ইংল্যান্ড ও ওয়েলস উত্তর আয়ারল্যান্ড  বেলফাস্ট উত্তর আয়ারল্যান্ড সভা উত্তর আয়ারল্যান্ড নির্বাহী ,  উত্তর আয়ারল্যান্ড ওয়েলস border|70px কার্ডিফ সেনেড ওয়েলশ সরকার ইংরেজ আইন, ওয়েলশ আইন ইংল্যান্ড ও ওয়েলস স্কটল্যান্ড border|70px এডিনবরা স্কটিশ সংসদ স্কটিশ সরকার স্কটস আইন স্কটল্যান্ড যুক্তরাজ্য border|70px লন্ডন যুক্তরাজ্যের সংসদ যুক্তরাজ্য সরকার যুক্তরাজ্যের আইন যুক্তরাজ্য

+ পরিসংখ্যান (২০২১)নামজনসংখ্যাভূমির আয়তনজনঘনত্ব(প্রতি বর্গকিমি)স্থূল মূল্য বর্ধিত সংখ্যা শতাংশ বর্গকিমি শতাংশ£ (বিলিয়ন) শতাংশমাথাপিছু £ ইংল্যান্ড ৫,৬৫,৩৬,০০০ ৮৪.৩% ১,৩০,৩১০ ৫৩.৭% ৪৩৪ ১,৭৬০ ৮৬.৩% ৩১,১৩৮ উত্তর আয়ারল্যান্ড ১৯,০৫,০০০ ২.৮% ১৩,৭৯৩ ৫.৭% ১৪১ ৪৬ ২.২% ২৪,০০৭ ওয়েলস ৩১,০৫,০০০ ৪.৬% ২০,৭৩৭ ৮.৫% ১৫০ ৭০ ৩.৪% ২২,৩৮০ স্কটল্যান্ড ৫৪,৮০,০০০ ৮.২% ৭৭,৯০১ ৩২.১% ৭০ ১৫০ ৭.৩% ২৭,৩৬১ অঞ্চল-বহির্ভূত      ১৫ ০.৭%  যুক্তরাজ্য ৬,৭০,২৬,০০০ ১০০% ২,৪২,৭৪১ ১০০% ২৭৬ ২,০৪০ ১০০% ৩০,৪৪৩

পরিভাষা
ইংরেজি ভাষায় যুক্তরাজ্যের এই চারটি অংশকে (ইংল্যান্ড, স্কটল্যান্ড, ওয়েলস ও উত্তর আয়ারল্যান্ড) বোঝানোর জন্য বিভিন্ন পরিভাষা ব্যবহার করা হয়েছে, যার মধ্যে  () ও  () বেশি প্রচলিত।

ব্রিটিশ সংসদের আইনসমূহ
 ওয়েলসের আইনব্যবস্থা আইনসমূহ, ১৫৩৫ ও ১৫৪২ () ওয়েলসকে ইংল্যান্ডের অন্তর্ভুক্ত করেছিল,Laws in Wales Act 1535, Clause I যার ফলে একটি একক আইনব্যবস্থা গঠিত হয়, যদিও আইনি পার্থক্য রয়েছিল। পরবর্তী আইনের ফলে ১৭৪৬ থেকে ১৯৬৭ অবধি এই একত্রিত অঞ্চল আইনে কেবল "ইংল্যান্ড" বলেই পরিচিত ছিল। বিভিন্ন আইনে ওয়েলসকে "কান্ট্রি" (), "প্রিন্সিপালিটি" () বা "ডোমিনিয়ন" () বলে অভিহিত করা হয়েছিল।Laws in Wales Act 1542 পরবর্তীকালে এই ওয়েলসের আইনব্যবস্থা আইনসমূহকে রদ করে দেওয়া হয়েছিল।
 ঐক্যের আইনসমূহ, ১৭০৭ () ইংল্যান্ড ও স্কটল্যান্ডকে একত্রিত গ্রেট ব্রিটেন রাজ্যের "অংশ" () বলে অভিহিত করেছে।উদাহরণ: "... to be raised in that Part of the united Kingdom now called England", "...that Part of the united Kingdom now called Scotland, shall be charged by the same Act..." অনুচ্ছেদ ৯।
 ঐক্যের আইনসমূহ, ১৮০০ () একইভাবে ইংল্যান্ড ও স্কটল্যান্ডকে "অংশ" () বলে অভিহিত করেছে। তবে সেখানে গ্রেট ব্রিটেন ও আয়ারল্যান্ডকে বোঝানোর জন্য "দেশ" () ব্যবহার করা হয়েছে।উদাহরণ: "That, from the first Day of January one thousand eight hundred and one, all Prohibitions and Bounties on the Export of Articles, the Growth, Produce, or Manufacture of either Country, to the other, shall cease and determine; and that the said Articles shall thenceforth be exported from one Country to the other, without Duty or Bounty on such Export"; Union with Ireland Act 1800, Article Sixth.
 আয়ারল্যান্ড শাসন আইন, ১৯২০ () গ্রেট ব্রিটেন, দক্ষিণ আয়ারল্যান্ড ও উত্তর আয়ারল্যান্ডকে "দেশ" () বলে অভিহিত করেছে।
 উত্তর আয়ারল্যান্ড আইন, ১৯৯৮ (), যা পূর্বে উল্লিখিত আয়ারল্যান্ড শাসন আইনকে রদ করেছিল, উত্তর আয়ারল্যান্ডকে বোঝানোর জন্য কোনো শব্দই ব্যবহার করা হয়নি।

প্রতিযোগিতা
ইংল্যান্ড, উত্তর আয়ারল্যান্ড, ওয়েলস ও স্কটল্যান্ড, প্রত্যেকের নিজস্ব জাতীয় ক্রীড়া পরিচালনা পরিষদ রয়েছে এবং বিভিন্ন আন্তর্জাতিক ক্রীড়া প্রতিযোগিতায় তারা আলাদাভাবে অংশগ্রহণ করে। যুক্তরাজ্যের প্রত্যেক দেশের নিজস্ব জাতীয় ফুটবল দল রয়েছে, এবং তারা কমনওয়েলথ গেমসের বিভিন্ন শাখায় পৃথক জাতীয় দল হিসাবে অংশগ্রহণ করে। অলিম্পিক ক্রীড়া প্রতিযোগিতায় গ্রেট ব্রিটেন ও উত্তর আয়ারল্যান্ড দল যুক্তরাজ্যকে প্রতিনিধিত্ব করে, যদিও উত্তর আয়ারল্যান্ডের ক্রীড়াবিদরা প্রজাতন্ত্রী আয়ারল্যান্ডের অলিম্পিক দলে অংশগ্রহণ করতে পারেন। অ্যাসোসিয়েশন ফুটবল ও নেটবলের মতো কিছু ক্রীড়ায় উত্তর আয়ারল্যান্ডের নিজস্ব জাতীয় পরিচালনা পরিষদ থাকলেও রাগবি ইউনিয়ন ও ক্রিকেটের ক্ষেত্রে উত্তর আয়ারল্যান্ড প্রজাতন্ত্রী আয়ারল্যান্ডের সাথে একক নিখিল আয়ারল্যান্ড দলে অংশগ্রহণ করে। ইংল্যান্ড ও ওয়েলস একক ক্রিকেট দল হিসাবে ক্রিকেট খেলে।

আরও দেখুন
 ইউনিয়ন জ্যাক — যুক্তরাজ্যের জাতীয় পতাকা, যা সাবেক ইংল্যান্ড, স্কটল্যান্ড ও আয়ারল্যান্ড রাজ্যের জাতীয় পতাকা মিলে তৈরি করা হয়েছে।

তথ্যসূত্র

গ্রন্থপঞ্জি





আরও পড়ুন


বহিঃসংযোগ


বিষয়শ্রেণী:যুক্তরাজ্যের ভূগোল
বিষয়শ্রেণী:যুক্তরাজ্যের রাজনীতি
বিষয়শ্রেণী:যুক্তরাজ্য সরকার